Euroleptochromus

Euroleptochromus er en utdødd slekt av små biller som nå blir regnet til familien kortvinger (Staphylinidae).

Utseende 
Ganske små (ca. 3 millimeter), slanke, gulrøde perlebiller. Oversiden er fint kledt med oppstående hår. Gruppen kjennes særlig på at antennene og palpene er ganske lange - antennene er tynne, omtrent så lange som kroppen, det innerste leddet er forlenget, betydelig lengre enn det korte og brede hodet. Pronotum er hvelvet og rundet, dekkvingene rundede, beina nokså lange med klubbeformede lår.

Levevis 
Artene levde trolig på skogbunnen i tropisk eller temperert skog.

Utbredelse  
Artene er kjent fra fossiler i baltisk rav som stammer fra eocen-tiden (37-34 millioner år før nåtid) fra Europa.

Systematisk inndeling  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger, Staphylinidae Latreille, 1802
 Underfamilien perlebiller, Scydmaeninae Leach, 1815
 Gruppe Mastigitae Fleming, 1821
 Stammen Leptochromini  Jałoszyński & Brunke, 2018 
 Slekten †Euroleptochromus Jałoszyński, 2012  - tre fossile arter fra baltisk rav
 Euroleptochromus sabathi Jałoszyński, 2012
 Euroleptochromus setifer Jałoszyński & Brunke, 2018
 Euroleptochromus tuberculatus Yin & Cai, 2018

Referanser

Eksterne lenker 
 Fossilworks - Euroleptochromus  
 

Perlebiller
Biller formelt beskrevet i 2012
Dyr formelt beskrevet av Pawel Jałoszyński